Percy Code

Edward Percival Code (1888–1953)Gibbney, H. J., 'Code, Edward Percival (1888–1953)', Australian Dictionary of Biography, National Centre of Biography, Australian National University adb.anu.edu.au, besøkt 13. oktober 2011 var en australsk kornettist og komponist. Han er kjent for musikken han skrev for brassband, deriblant flere populære kornettsoloer. 

 Biografi 
Percy Code ble født sør i Melbourne i Australia, og vokste opp i en korpsfamilie.Eriksen, Jan; "The Golden Age of the Cornet" Ole Edvard Antonsen/Royal Norwegian Navy Band; BIS Records 2007; BIS-SACD-1598 Faren, Edward Thomas Code, var trompetist og dirigerte Code's Melbourne Brass Band. Brassbandet deltok ofte i konkurranser og var da også flere ganger australske mestre. Percy lærte å spille kornett av faren og ble med i korpset. Han var ivrig og dyktig – 22 år gammel, i 1910, vant han solistpris i den fornemme Royal South Street-konkurransen som gikk av stabelen i Ballarat. Etter det ble han invitert til England av Besses o' th' Barn Band – et brassband han kom til å få spille principalkornett med. Han turnerte en del sammen med Besses, deretter returnerte han til Australia hvor han virket som lærer og dirigent (bl.a. for the City of Ballarat Municipal Brass BandHistory of the City of Ballarat Municipal Brass Band ). Code var også dommer i en rekke musikkonkurranser for brassband. 23. mars 1915 giftet han seg med Elsie Maude Miller, de fikk ingen barn og kom senere til å flytte fra hverandre.Australian Dictionary of Biography

I 1921 flyttet Code til USA, der han ble trompeter i San Francisco Symphony Orchestra under ledelse av Alfred Hertz. I San Francisco arrangerte han dessuten filmmusikk og jobbet en del som teatermusiker. I 1924 vendte han imidlertid tilbake til Australia igjen. Der begynte han da å jobbe i radio, samtidig som han fremdeles fungerte som teatermusiker og dommer i musikkonkurranser. I 1929 ble han dirigent i Australian Broadcasting Company (senere, fra 1932, Australian Broadcasting Commission) – noe han forble frem til pensjonsalder i 1951. Percy Code døde i sin fødeby, Melbourne, i 1953.

 Trivia 
Hvorvidt Percy Code var en «pikenes-Jens» skal være usagt, men flere av hans kornettsoloer fikk navn etter kvinner; Lucille, Zanette, Zelda, Miranda… Den herlige kaprisen Zelda, som visstnok var tilegnet en balettdanserinne med samme navn, er utvilsomt den mest kjente av Codes kornettsoloer."Grimethorpe in Concert" Grimethorphe Colliery (UK Coal) Band/Garry E. Cutt; EGON (2002); CD SFZ-105Newsome, Roy; "Essential Dyke Volume VII" Black Dyke Band/Dr. Nicholas J. Childs; Doyen Recordings Ltd.; DOY CD 227

 Referanser 

 Eksterne lenker 
 - Biografi; musicaustralia.org

Kategori:Australske musikere
Kategori:Australske komponister
Kategori:Kornettister
Kategori:Personer fra Melbourne